

# KŐRÖSTETÉTLEN KÖZSÉG ÖNKORMÁNYZAT

**2745 KŐRÖSTETÉTLEN Kocséri út 4.**

## Tel.: 53/368-005 Fax: 53/568-501

Iktatószám: C/2643/2023.

Előterjesztő: Pásztor Roland polgármester

Szakmai előterjesztő: Sipos Nikoletta CKÖH pénzügyi irodavezető

Ügyintéző: Gyenge Ilona Tárgy: 2023. évi költségvetés módosítása, előirányzat átcsoportosítások

Melléklet: rendelettervezet és 1-11 tábla

**ELŐTERJESZTÉS**

Kőröstetétlen Község Önkormányzat Képviselő-testületének 2023. szeptember 26-i ülésére

**Tisztelt Képviselő-testület!**

Kőröstetétlen Község Önkormányzat 2023. évi költségvetésről szóló 5/2023. (II.17.) önkormányzati rendelete alapján e rendelet 11. §-a értelmében a költségvetés módosítására és előirányzat átcsoportosítására vonatkozó javaslatokat 2023.06.30-i hatállyal az alábbiakban terjesztem a Tisztelt Képviselő-testület elé:

**Előirányzat módosításra vonatkozó javaslatok az Önkormányzat költségvetését érintően:**

**I. Központi költségvetéssel kapcsolatos elszámolások**

**1. Hosszabb időtartamú közfoglalkoztatási támogatás**

A Pest Megyei Kormányhivatal Ceglédi Járási Hivatal Munkaügyi Kirendeltsége folyamatosan pályázatot hirdet közfoglalkoztatási programokra.

a.) A 2022.09.01-2023.02.28-ig meghirdetett program 3 fővel indult 85%-os támogatási intenzitással. A 2023. évben a törvény szerint megemelt munkabérek kifizetéséhez szükséges saját erőt az Általános tartalékba helyezett pénzmaradvány terhére biztosítjuk.

**Előirányzat módosítási javaslatunk:**

Hosszabb időtartamú közfoglalkoztatás kormányzati funkció:

Személyi juttatások kiadási előirányzata növekedik 283.655 Ft-tal,

Önkormányzatok jogalkotó és igazgatási tevékenysége kormányzati funkció:

Tartalékok kiadási előirányzat csökken 283.655.- Ft-tal.

b.) A 2023.03.01-2023.11.30-ig tartó program 5 fő részvételével folyik 85%-os támogatással.

A munkabérek és járulékok, valamint a dologi kiadások kifizetéséhez támogatást kapunk, illetve saját erőt biztosítunk.

**Előirányzat módosítási javaslatunk:**

Hosszabb időtartamú közfoglalkoztatás kormányzati funkció:

Működési célú támogatások ÁHT-n belülről bevételi előirányzat növekedik 4.969.116 Ft-tal,

Személyi juttatások kiadási előirányzata növekedik 4.437.000 Ft-tal,

Munkaadókat terhelő járulékok kiadási előirányzat növekedik 288.405 Ft-tal,

Dologi kiadások előirányzata növekedik 243.711 Ft-tal.

Személyi juttatások kiadási előirányzata növekedik (saját erő) 783.000 Ft-tal,

Munkaadókat terhelő járulékok kiadási előirányzat növekedik (saját erő) 50.895 Ft-tal,

Dologi kiadások előirányzat növekedik (saját erő) 2.273 Ft-tal.

Önkormányzatok jogalkotó és igazgatási tevékenysége kormányzati funkció:

Tartalékok kiadási előirányzat csökken 836.168.- Ft-tal.

**II. Költségvetési bevételek előirányzatai**

**1. Költségvetési maradvány**

A 30/2023.(V.23.) önkormányzati határozat alapján az önkormányzat 2022. évi maradványa 256.861.201 Ft, ebből 100.000.000 Ft egyéb bevétel címen, 150.000.000 Ft maradványként került az eredeti költségvetésben elfogadásra, a fennmaradó 6.861.201 Ft pedig dologi kiadások fedezetére kerül biztosításra.

**Előirányzat módosítási javaslatunk:**

Önkormányzatok jogalkotó és igazgatási tevékenysége kormányzati funkció:

Egyéb bevételek előirányzata csökken 100.000.000 Ft-tal,

Dologi kiadások előirányzata növekedik 6.861.201 Ft-tal,

Támogatási célú finanszírozási műveletek kormányzati funkció:

Előző évi maradvány igénybevétele előirányzat növekedik 106.861.201 Ft-tal.

**III. Költségvetési kiadások előirányzatai**

**1. A Tartalék változásai**

A 10. számú mellékletben részletezettek szerint a tartalék változásait a következők szerint mutatjuk be.

a.) Víziközmű rendszerek 2023-2037 évre érvényes gördülő fejlesztési terveit a képviselő-testület 42/2022. (IX.20.) és 43/2022. (IX.20.) önkormányzati határozatokkal fogadta el. A Magyar Energetikai és Közmű-szabályozási Hivatal 2023. januárban hagyta jóvá. A fedezet a bérleti díj számlán a korábbi évek bérleti díj bevétele.

**Előirányzat-módosítási javaslatunk:**

Önkormányzatok jogalkotó és igazgatási tevékenysége funkció:

Tartalékok kiadási előirányzat csökken 204.216 Ft-tal,

Vízellátással kapcsolatos közmű építése, fenntartása, üzemeltetése kormányzati funkció:

Dologi kiadások előirányzata növekedik 204.216 Ft-tal.

b.) A Magyar Energetikai és Közmű-szabályozási Hivatal Kőröstetétlen Község Önkormányzat, mint Víziközmű tulajdonos, valamint a DAKÖV Dabas és Környéke Vízügyi Kft., mint Szolgáltató vonatkozásában, a vagyonértékelés elvégzésének és benyújtásának ellenőrzése során megállapította, hogy a vagyonértékelés nem került benyújtásra.

A Hivatal a határozata szerint, amennyiben a vagyonértékelés nem áll rendelkezésre, azt a Víziközmű

tulajdonosának 45 napon belül kell elvégeztetni, és az üzemeltetési szerződés módosításával együtt

megküldeni részükre. A 14/2023. (III.13.) önkormányzati határozat alapján az INVESZTÁCIÓS 2000 Kft. a munkát elvégezte a vagyonértékelés díja a korábbi évek bérleti díj terhére kifizetésre került.

**Előirányzat-módosítási javaslatunk:**

Önkormányzatok jogalkotó és igazgatási tevékenysége funkció:

Tartalékok kiadási előirányzat csökken 3.792.220 Ft-tal,

Vízellátással kapcsolatos közmű építése, fenntartása, üzemeltetése kormányzati funkció:

Dologi kiadások előirányzata növekedik 3.792.220 Ft-tal.

c.) Víziközmű rendszerek bérleti díja 2022. évi pénzmaradványból 20.355.354 Ft, illetve a 2023. évre tervezett bevétel helyesbítése az ÁFA összegével. A bérleti díj kötött felhasználású a gördülő fejlesztési tervben elfogadott önkormányzati beruházási tervrészben meghatározott összegekre és a felújítási, pótlási tervrészben elfogadott kiadásokra lehet felhasználni. A 2023-2037 időszakra vonatkozó tervben csak felújítási kiadások kerültek meghatározásra, ezek fedezetét biztosítjuk.

**Előirányzat-módosítási javaslatunk:**

Önkormányzatok jogalkotó és igazgatási tevékenysége funkció:

Tartalékok kiadási előirányzat csökken 20.355.354 Ft-tal,

Vízellátással kapcsolatos közmű építése, fenntartása, üzemeltetése kormányzati funkció:

Kiszámlázott ÁFA bevétele előirányzat növekedik 810.000 Ft-tal,

Felújítási kiadások előirányzat növekedik 21.165.354 Ft-tal.

**2.) Működési célú támogatások felhasználása**

A Kőröstetétleni Nyugdíjas Klub részére megállapított 150.000 Ft támogatást felhasználták a kirándulásukhoz a busz költségekre, amelyet az önkormányzat biztosított. A Ceglédi Református Általános Iskola és Óvoda Kőröstetétleni tagintézményeinek támogatására biztosított 200.000 Ft keretből az iskola a gyermekek kirándulására felhasznált 50.000 Ft-ot.

**Előirányzat-módosítási javaslatunk:**

Önkormányzatok jogalkotó és igazgatási tevékenysége funkció:

Egyéb működési célú támogatások előirányzat csökken 200.000 Ft-tal,

Dologi kiadások előirányzata növekedik 200.000 Ft-tal.

A 5/2023. (II. 17.) önkormányzati rendelet Kőröstetétlen Község Önkormányzat 2023. évi költségvetéséről 11 § (2) alapján az önkormányzat a kiemelt előirányzatokon belül saját hatáskörben átcsoportosítást hajthat végre. A dologi kiadások közötti átcsoportosításokat a 6. és 7. számú melléklet tartalmazza.

**Az előterjesztést a Jogi- Gazdasági és Kulturális Bizottság megtárgyalja. A Bizottság véleményét a Képviselő-testület ülésén az elnök szóban ismerteti.**

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján – figyelemmel a 42. § 1. pontjában foglalt rendelkezésre – **minősített szavazati arány**t igényel.

Kőröstetétlen, 2023.09.19.

Pásztor Roland

polgármester

Az előterjesztést láttam:

Dr. Diósgyőri Gitta

címzetes főjegyző