

**KŐRÖSTETÉTLEN KÖZSÉG ÖNKORMÁNYZAT**

**2745 KŐRÖSTETÉTLEN**, Kocséri út 4.

***Tel.: 53/368-005, fax: 53/568-501l***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ikt.sz.: C/2833/2023

Előterjesztő: Pásztor Roland polgármester **Tárgy:** Víziközművek gördülő fejlesztési tervének

Szakmai előterjesztő: dr. Diósgyőri Gitta véleményezése

címzetes főjegyző Mellékletek: I-II. határozat mellékletei (gördülő fejlesztési terv szöveges része vízművenként)

**ELŐTERJESZTÉS**

**Kőröstetétlen Község Önkormányzat Képviselő-testületének 2023. szeptember 26-ai ülésére**

**Tisztelt Képviselő-testület!**

A víziközmű-szolgáltatásról szóló 2011. évi CCIX. törvény (továbbiakban: Vksztv.) 11. § szerint a víziközmű-szolgáltatás hosszú távú biztosíthatósága érdekében - a fenntartható fejlődés szempontjaira tekintettel - víziközmű-szolgáltatási ágazatonként tizenöt éves időtávra gördülő fejlesztési tervet kell készíteni.

Amennyiben a vízi-közművek működtetése bérleti-üzemeltetési szerződés alapján történik, a fejlesztési terv részeként elkészítendő felújítási és pótlási tervet, valamint a beruházási tervet az ellátásért felelős készíti el, és nyújtja be minden év szeptember 30-ig a Magyar Energetikai és Közmű-szabályozási Hivatalhoz (a továbbiakban: Hivatal). A víziközmű-szolgáltató a tervet véleményezi.

A DAKÖV Kft-t, mint a szükséges szaktudás és üzemeltetési tapasztalat birtokában lévő felelős víziközmű-szolgáltató véleményezésre megküldte a közműves ivóvízellátó rendszer és a közműves szennyvízelvezető rendszer 15 évre (2024-tól 2038-ig) szóló gördülő fejlesztési terveit, amelyeket az előterjesztéshez mellékelek.

A megküldött – terjedelmi okokból szöveges részeit tekintve csatolt – gördülő fejlesztési tervek a tartalmazzák mindazon szükséges felújításokat, pótlásokat, illetve beruházásokat, amelyek megvalósítása elengedhetetlen a rendszer zavartalan működéséhez, a víziközmű szolgáltatás színvonalának szinten tartásához, illetve javításához.

A jogszabályi rendelkezéseknek megfelelő működtetéshez szükséges beruházások, értéknövelő felújítások, fejlesztési munkák és rekonstrukciók finanszírozása az önkormányzat feladata, a szükséges pénzügyi forrás biztosításának kötelezettségével. A fejlesztések forrása a rendszer használatából befolyt bérleti díj, valamint a pályázati lehetőségek adta keret. A fejlesztések tervezésénél figyelemmel kell lenni arra, hogy a beruházások mellett maradjon forrás az ad-hoc javítási munkák elvégzésére is.

A tervekben szereplő munkák megvalósítására az önkormányzat véleményezése és jóváhagyása mellett, önkormányzati felhatalmazás alapján kerülhetnek ütemezetten megvalósításra.

A fejlesztési terv szerkezetére, tartalmára vonatkozóan jogszabályi előírás nincs, azonban a Hivatal, erre vonatkozó ajánlását a tervezés során figyelembe vették.

Az előterjesztést a **Jogi- Gazdasági és Kulturális Bizottság** tárgyalja meg. A Bizottság véleményét az elnök a Képviselő-testület ülésén szóban ismerteti.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján - figyelemmel a Képviselő-testület szervei szervezeti és működési szabályzatáról szóló 19/2014. (XI. 26.)önkormányzati rendelet rendelkezéseire – **egyszerű szavazati arány**t igényel.

Cegléd, 2023. szeptember 13.

Pásztor Roland

polgármester

**I. Határozati javaslat**

**Kőröstetétlen Község Önkormányzatának Képviselő-testülete**, - a víziközmű-szolgáltatásról szóló 2011. évi CCIX. törvény 11. §-ában foglaltakra figyelemmel -

1.) A **DAKÖV Dabas és Környéke Vízügyi Kft.** (2370 Dabas, Széchenyi u. 3., a továbbiakban: DAKÖV Kft.) által elkészített, 2024-2038. közötti időszakra vonatkozó Kőröstetétlen közműves ivóvízellátó rendszer megnevezésű, KRTT-IVrövid kódú, 11-32975-1-001-00-05 MEKH azonosító kódú vízi közmű Gördülő Fejlesztési Tervét a határozat melléklete szerinti tartalommal elfogadja.

2.) A beruházási- felújítási és pótlási munkák fedezeteként kizárólag - a víziközmű vagyon használatáért - a fejlesztési alap számlára a DAKÖV Kft-től befolyt, bérleti díjból származó bevételét jelöli meg. Ezt meghaladó anyagi forrással az Önkormányzat a beruházásokat nem támogatja.

3.) A Gördülő Fejlesztési Tervben szereplő beruházási- felújítási és pótlási feladatok közül az adott évre tervezetteket a DAKÖV Kft. minden évben január 31-ig tartozik a Képviselő-testület elé jóváhagyásra beterjeszteni (pontos árajánlatokkal alátámasztva), amelyek megvalósításáról a pénzügyi lehetőségeket szem előtt tartva (a befolyó bérleti díj mértékéig) dönt a Képviselő-testület.

4.) Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: Pásztor Roland polgármester

-------

**II. Határozati javaslat**

**Kőröstetétlen Község Önkormányzatának Képviselő-testülete**, - a víziközmű-szolgáltatásról szóló 2011. évi CCIX. törvény 11. §-ában foglaltakra figyelemmel -

1.) A **DAKÖV Dabas és Környéke Vízügyi Kft.** (2370 Dabas, Széchenyi u. 3., a továbbiakban: DAKÖV Kft.) által elkészített, 2024-2038. közötti időszakra vonatkozó Kőröstetétlen közműves szennyvízelvezető rendszer megnevezésű, KRTT-SZV rövid kódú, 22-32975-1-001-00-00 MEKH azonosító kódú vízi közmű Gördülő Fejlesztési Tervét a határozat melléklete szerinti tartalommal elfogadja.

2.) A beruházási- felújítási és pótlási munkák fedezeteként kizárólag - a víziközmű vagyon használatáért - a fejlesztési alap számlára a DAKÖV Kft-től befolyt, bérleti díjból származó bevételét jelöli meg. Ezt meghaladó anyagi forrással az Önkormányzat a beruházásokat nem támogatja.

3.) A Gördülő Fejlesztési Tervben szereplő beruházási- felújítási és pótlási feladatok közül az adott évre tervezetteket a DAKÖV Zrt. minden évben január 31-ig tartozik a Képviselő-testület elé jóváhagyásra beterjeszteni (pontos árajánlatokkal alátámasztva), amelyek megvalósításáról a pénzügyi lehetőségeket szem előtt tartva (a befolyó bérleti díj mértékéig) dönt a Képviselő-testület.

4.) Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: Pásztor Roland polgármester

**------**

Az előterjesztést láttam:

Dr. Diósgyőri Gitta

címzetes főjegyző